William Edward Cousins

William Edward Cousins (født 20. august 1902 i Chicago i USA; død 14. september 1988 i Milwaukee) var en amerikansk katolsk prelat og erkebiskop av Milwaukee.

Liv og virke

Prest
Han ble presteviet 23. april 1927 av kardinal George William Mundelein for erkebispedømmet Chicago.

Hjelpebiskop i Chicago
Han ble den 17. desember 1948 utnevnt av pave Pius XII til hjelpebiskop i Chicago og titulærbiskop av Forma. Bispevielsen ble foretatt den 7. mars 1949 av kardinal Samuel Alphonse Stritch. Medkonsekratorer var biskopen av Rockford, John Joseph Boylan, og biskopen av Belleville, Albert Rudolph Zuroweste.

Biskop av Peoria
Den 19. desember 1952 ble han utnevnt til biskop av Peoria.

Erkebiskop
Den 18. desember 1958 ble han utnevnt av pave Johannes XXIII til erkebiskop av Milwaukee. Han deltok på alle fire sesjoner av Andre Vatikankonsil.

Pave Paul VI innvilget den 17. september 1977 hans søknad om å få fratre som erkebiskop på grunn av høy alder.

Død, ettermæle
Erkebiskop William Edward Cousins døde i 1988 i Milwaukee i en alder av 86 år.

Senere dukket det opp påstander om at erkebiskop Cousins var involvert i tildekkingen av saker om seksuelle overgrep mot barn i Milwaukee erkebispedømme. Et bemerkelsesverdig tilfelle var det med en prest som Cousins tillot å flytte til bispedømmet Superior i 1974 etter at han mottok rapporter om at Murphy hadde misbrukt barn seksuelt.

I mars 2019 ble det kunngjort at Cousins' navn, og likeså hans etterfølger Rembert Weaklands, ville bli fjernet fra bygninger i erkebispedømmet i Milwaukee.  Den 22. mars 2019 ble Archbishop Cousins Catholic Center omdøpt til Mary Mother of the Church Pastoral Center.

Episkopalgenealogi 
Hans episkopalgenealogi er:

 Kardinal Scipione Rebiba (1504-1577) 
 Kardinal Giulio Antonio Santori (1532-1602) * bispeviet 1566
 Kardinal Girolamo Bernerio (1540-1611) *1586
 Erkebiskop Galeazzo Sanvitale (1566-1622) *1604
 Kardinal Ludovico Ludovisi  (1595-1632) *1621
 Kardinal Luigi Caetani (1595-1642) *1622
 Kardinal Ulderico Carpegna (1595-1679) *1630
 Kardinal Paluzzo Paluzzi Altieri degli Albertoni (1623-1698) *1666
 Kardinal Gasparo Carpegna (1625-1714) *1670
 Kardinal Fabrizio Paolucci (1651-1726) *1685
 Kardinal Francesco Barberini den yngre (1662-1738) *1721
 Kardinal Marcello Lante Montefeltro Della Rovere (1695-1773) *1732
 Biskop Charles Walmesley (1722-1797) *1756
 Erkebiskop John Carroll (1735-1815) *1790
 Biskop Benedict Joseph Flaget, P.S.S. (1763-1850) *1810
 Erkebiskop Francis Patrick Kenrick (1797-1863) *1830
 Erkebiskop William Henry Elder (1819-1904) *1857
 Erkebiskop Henry Moeller (1849-1925) *1900
 Kardinal Samuel Alphonse Stritch (1887-1958) *1921
 Erkebiskop William Edward Cousins (1902-1988) *1949

Referanser 

Katolske biskoper fra USA
Linjen Rebiba
Personer fra Chicago
Deltakere på Andre Vatikankonsil